***Αθήνα, --- Ιουνίου 2020***

**ΑΙΤΗΣΗ ΚΑΤΑΘΕΣΗΣ ΕΓΓΡΑΦΩΝ**

**ΠΡΟΣ:**

Γενική Γραμματεία Ενημέρωσης και Επικοινωνίας | Υφυπουργό παρά τω πρωθυπουργώ και Κυβερνητικό Εκπρόσωπο, κο. Στέλιο Πέτσα

Υπουργείο Οικονομικών | Υφυπουργό Οικονομικών, κο. Θεόδωρο Σκυλακάκη

**ΘΕΜΑ: Χορήγηση δημόσιων δεδομένων για την επαρκή πληροφόρηση του κοινού σχετικά με τη χρηματοδότηση των ΜΜΕ για την ενημερωτική καμπάνια «Μένουμε Σπίτι»**

Επικαλούμενη/ος το συνταγματικά κατοχυρωμένο δικαίωμα πρόσβασης στα δημόσια έγγραφα **(Σ. 5Α)**, τη συνταγματική αρχή της διαφάνειας που απορρέει από την αρχή της λαϊκής κυριαρχίας, τους **Ν. 3448/2006** (*Για την περαιτέρω χρήση πληροφοριών του δημόσιου τομέα*), το **ΠΔ 28/2015** (*Κωδικοποίηση διατάξεων για την πρόσβαση σε δημόσια έγγραφα και στοιχεία*)

**ΠΑΡΑΚΑΛΩ ΟΠΩΣ ΜΟΥ ΠΡΟΣΚΟΜΙΣΕΤΕ ΣΕ ΕΝΤΥΠΗ Ή ΗΛΕΚΤΡΟΝΙΚΗ ΜΟΡΦΗ ΕΝΤΟΣ ΤΩΝ ΑΠΟ ΤΟΝ ΝΟΜΟ ΠΡΟΒΛΕΠΟΜΕΝΩΝ ΠΡΟΘΕΣΜΙΩΝ:**

Πλήρη και αναλυτικό κατάλογο από τον οποίο να προκύπτουν:

1. **Ονομαστικά** τα Μέσα Μαζικής Ενημέρωσης (έντυπα, ραδιοτηλεοπτικά, ηλεκτρονικά κ.ά.) που **έλαβαν** **ή που πρόκειται να λάβουν** από το ελληνικό δημόσιο χρηματοδότηση είτε απευθείας είτε μέσω ενδιάμεσης διαφημιστικής εταιρείας για τη διαφημιστική καμπάνια και εκστρατεία επικοινωνίας και ενημέρωσης σχετικά με τα μέτρα πρόληψης και αποφυγής διάδοσης του κορωνοϊού (COVID-19) «Μένουμε Σπίτι».
2. Το ακριβές ποσό το οποίο **έχει δεσμευτεί** στο δημόσιο ταμείο καθώς και αυτό που **έχει ήδη ληφθεί/εκταμιευθεί ή δεσμευτεί** προς το κάθε μέσο ενημέρωσης της προαναφερθείσας λίστας.
3. Τα νόμιμα **κριτήρια επιλεξιμότητας** των ΜΜΕ που επωφελούνται από την κρατική χρηματοδότηση καθώς και τη **διαδικασία υπολογισμού** των ποσών που έλαβε ή πρόκειται να λάβει το κάθε μέσο ενημέρωσης.
4. Το συνολικό ποσό της αμοιβής της εταιρείας Initiative Μedia στην οποία έχει ανατεθεί η διαχείριση του έργου όπως ορίζει το άρθρο 1 της κοινής υπουργικής απόφασης 227/2020 (Β’ 948).
5. Τη σύμβαση απευθείας ανάθεσης που υπεγράφη με την ανάδοχο εταιρεία Initiative Media.

Σας ευχαριστώ θερμά εκ των προτέρων για την προσοχή και τη διάθεση συνεργασίας.

Με εκτίμηση,

Ονοματεπώνυμο

e-mail: ---

Τηλ: ---